
Cicatrices,  coccatrices,  cicatriculae  vestigia  illa, 
quae  laesiones  sequuntur,  appellari  solent.  Est  au- 
tem cicatrix  substantia  illa  organica,  qua  partes 
organismi  animalium  olim  sejunctae  iterum  conjun- 
guntur atque  in  integrum  restituuntur.  Quum  autem 
eas  prorsus  omittam  cicatrices,  quae  interioribus  in 
partibus  laesiones  sequuntur,  ego  nonnisi  eas  in- 
telligi  volo  cicatrices,  quae  in  cute  externa  aut 
ulcerum  aut  laesionum  redintegratione  ut  ita  dicam 
et  sanatione  gignuntur;  jam  vero  ne  longus  sim 
ad  singulas  cicatrices  describendas  transeam. 


1.  ULCEIIUM  CACOCHYMICORUM 
CICATRICES. 


1.  Ulcera  cachectica. 

a.  Ulceris  syphilitici  cicatrix. 

Primum  de  ulceris  syphilitici  loco  agatur  ne- 
cesse  est,  qui  est  propria  nota.  Ulcera  syphilitica 
primaria  in  exteriore  et  interiore  praeputii  lamina, 
in  glande  inveniuntur,  in  interiore  labiorum  majo- 

rum  facio  et  in  minoribus,  ad  introitum  vaginae, 
nec  non  in  ipsa  vagina  et  portione  vaginali  uteri; 
in  viris  etiam  in  fossa  naviculari  urethrae.  Ulcus 
syphilitic.  secundar.  non  in  singulis  solum  oris  fau- 
ciumque partibus,  sed  in  exteriore  etiam  cute  con- 
spicitur, ubi  ossibus  magis  planis  tenuis  tantum 
cutis  telaque  cellulosa  impositae  aut  cum  osse  con- 
junctae sunt,  ut  in  tibia  in  frontis  osse  ceterisque 
cranii  ossibus.  Haud  raro  regioni  quoque  inguinali 
inest,  bubonum  exulceratione  effectum. 

In  curandis  ulceribus  syphiliticis  plurimi  do- 
ctissimique  scriptores  telam  cellulosam  non  rege- 
nerari credunt,  quam  ob  rem  ejusmodi  ulceris  ci- 
catricem cavam,  eademque  qua  ulcus  magnitudine, 
planam  atque  rotundam  invenimus.  Quum  cutis 
prius  formatur  quam  granulationes  ad  summas  par- 
tes vicinas  pervenerint,  cicatrix  marginem  praebet 
decisum,  qui  est  nota  maxime  propria,  atque  in 
nulla  cicatrice  aha  invenitur.  In  his  omnes  fere 
viri  doctissimi  consentiunt;  sunt  vero,  qui  conten- 
dant, parva  si  fuerint  ulcera  syphilitica  post  non- 
nullarum hebdomadum  spatium  cicatrices  omnino 
non  relinqui,  dum  alii  cicatrices  nunquam  deesse 
asseverant.  Margines  cicatricis  glabri  decisi.  Fo- 
vea, tactu  aspera  aut  paene  aspera,  cinerea,  grisea  aut 
alba  relinquitur.  Aliquot  temporis  spatio  praeter- 
lapso post  ulceris  syphilitici  condylomatosi  cicatri- 
sationem,  qua  orbiculi  concentrici  oriuntur  et  glo- 
bulus s.  nodulus  ruber  remanet,  qui  postea  albescit, 
delabitur  cum  orbiculis  et  resorptione  exstinguitur, 
cicatrix  eodem  modo  formata  apparet,  quam  ob  rem 
num  causa  ejus  ulcus  syphiliticum  genuinum  an 
condylomatosum  fuerit  ex  ipsa  dignosci  non  potest. 
Cicatricem,  quae  in  margine  praeputii  invenitur, 
ex  eo  generatam  credere  licet,  quippe  quod  (sc. 
condylomatos.)  haud  raro  ibi  conspiciatur. 

Quod  ad  ulcus  syphiliticum  cartilaginosum  s. 
callosum  s.  Hunteri  pertinet  cicatricem  facile 
cognoscendam  relinquit,  haud  raro  quinque  linearum 

diametro  emensam,  in  qua  callositatem  etiam  sen- 

timus. 

Ulceris  syphilitici  cicatrix  in  glande  solet  esse 
valde  superficialis,  raro  aut  nunquam  eadem  magni- 
tudine, qua  illa,  quae  in  praeputio  invenitur,  nisi 
syphilis  cum  aliis  dyscrasiis  conjuncta  fuerit.  Im- 
pressa videtur  glandi,  haud  aliter  ac  si  quis  strians 
cultro  glandis  partem  excidat.  In  praeputio  ovalis 
formata  esse  solet  cicatrix,  in  interna  maxime  la- 
mina aut  in  frenuli  lateribus;  margini  praeputii  si 
ulcus  inest,  externae  internaeque  laminae  margines 
conjunguntur,  qua  re  cutis  plicata  videtur. 

Ulceris  herpetico-syphilitici  et  syphilitici  pha- 
gedaenici cicatricem  saepissime  inter  praeputium  et 
glandem  conspicimus,  hujus  etiam  in  frenulo  et  in 
foeminis  in  interna  labiorum  minorum  parte;  ulce- 
ris scrofuloso-syphilitici  in  externa  praeputii  parte. 
Superest  jam  de  eo  ulcere  syphilitico  agere,  quod 
ex  glandula  ulcerata  ortum  minime  planam,  toris 
affectam,  depressam,  retractam,  duriusculam  atque 
adhaerentem  efficit  cicatricem  colore  rubro -fusco 
et  cuprino.  Si  inest  cicatrix  siccae  cutis  superfi- 
ciei , non  magnam  eam  esse  scimus,  primo  quidem 
magis  rubro-fuscam,  tum  vero  pallescentem,  postremo 
calore  vix  fusco;  in  tunicis  mucosis  magis  caeru- 
leo-rubro. 

Jam  ad  ea  transeamus  quae  ulcera  novissima 
aetate  applicato  mercurio  sublimato  Dr.  Fricke 
tlamburgensi  ad  tantam  syphiliticorum  similitudinem 
arte  formare  contigit,  ut  vix  discerni  possent,  quae 
sequuntur  cicatrices  syphiliticis  simillimae. 

Bonordcn  1.  c.  p.  237.  239.  242.  — Rust  Hdb.  XVII. 
I».  107  seq.;  V.  p.  20.;  VIII.  p.  243.  — Langenbeck 
II.  p.  626.  q.  — Clielius  §.  737.  — v.  Siedmogrodzki 
p.  39.  — JLessing.  — Bluffp.  143.  — C.  Rust 
§.  65. 

Jam  haud  inutile  videtur  de  ulceribus  pseudo- 
syphiliticis  hoc  loco  disserere,  quum  optime  perspi- 
ciatur  eorum  natura  cum  ulcerum  syphiliticorum  ci- 

catricibus  comparata.  Sedes  ei  et  in  capite  et  in 
genitalibus;  in  facie  maxime  in  oculorum,  narium 
labiorumque  regione.  Sanato  ulcere  rubra  cicatrix 
formatur,  quam  cutis  partem  intensam  esse  videmus. 
In  ossibus  bregmatis  e media  parte  malis  granu- 
lationibus sanatur,  cicatricem  relinquens,  quae  te- 
nuissima cutis  cum  eo,  quod  ex  osse  superest  con- 
juncta aut  si  totum  hoc  deletum  est,  durae  matri 
et  sinibus  longitudinalibus  adnexa  est. 

Bluff.  178. 

b.  Ulceris  mercurialis  cicatrix. 

Aut  in  faucibus  aut  in  collo  aut  in  genitalibus 
sedes  ejus  est,  aut  si  aliis  ulceribus,  vulneribus,  ab- 
scessibusque gignitur,  in  aliis  etiam  cutis  partibus,  ut 
in  tibia,  in  facie  capitisque  locis  capillosis.  Tenuis 
seusibilisque  manet,  magna  est  et  inaequalis,  rubra, 
depressa  et  saepe  denuo  in  ulcus  mutatur.  Ulcera 
mercurialia  proclivia  sunt  ad  ulcera  scorbutica,  ut 
cum  scorbuticis  eadem  fere  iis  natura  sit,  quam  ob 
rem  utriusque  ulceris  cicatrices  simillimae  sunt. 

Bluff.  p.  188.  — v.  Siedmogrodzki.  p.  39. 

c.  Ulceris  scrofulosi  cicatrix. 

Ulceris  cicatrisatio  a marginibus  incipit,  magis 
planis  aut  serratis  radiis  cuneiformibus  effectis, 
qui,  musculis  papillaribus  cordis  haud  dissimiles, 
ulceris  fundum  transgrediuntur  et  inde  a finibus  et 
ultimis  partibus  ramiformes  aut  dentati,  sensim 
sensimque  evanescentes  ad  oppositum  usque  ulce- 
ris finem  perveniunt.  Quam  radiorum  cuneiformium 
naturam  praeceptor  doctissimus  maxime  venerandus 
professor  Kluge  ingeniosissime  cum  glaciei  cry- 
stallis in  tesseris  vitreis  fenestrae  hiemis  tempore 
comparat.  Quam  ob  rem  cicatrix  inaequalis,  irre- 
gularis, plicatus,  cum  sulcis  et  radiis,  qui  ad  cen- 
trum vertuntur,  depressa,  plana  plerumque,  alba  aut 

pallide  rubra  et  splendida,  haud  raro  callosa  et  de- 
formose retracta  et  circumdata  indurationibus  et  tu- 
moribus inaequalibus,  semper  magna,  lata,  in  uni- 
versum deformis,  qualis  conformatur  combustionibus. 
Cuticula  tenuis  est  et  subtilis,  margines  lividi,  crassi 
et  tumidi.  Cicatrix  minus  deformis  esse  videtur, 
si  cutis  suppuratione  effecta  est,  majore  vero  de- 
formitate simulque  magis  depressa,  si  glandularum 
suppuratio  causa  ejus  exstitit;  post  ossium  denique 
suppurationem  cum  ossibus,  quae  aegra  fuerant, 
concreta,  in  illa  conversa  infundibuli  modo,  quasi 
nodosa  et  rugosa  est. 

Iiaec  cicatrix  in  collo  maxime  invenitur  aut 
iis  locis,  quibus  magnus  lymphaticarum  et  conglo- 
batarum glandularum  numerus  est,  eamque  ob  cau- 
sam in  regione  axillari  et  inguinali  atque  in  arti- 
culis invenitur.  Si  ossa  ulceris  causa  fuerunt,  haud 
raro  in  genu,  cubiti  aut  manus  pedisque  articulis 
conspicitur,  quae  ossa  saepissime  certe  a scrofulosi 
corripiuntur.  Si  pcrplura  ulcera  in  collo  fuerunt, 
cicatrices  ab  iis  relictae  cutem  constringunt,  qua 
re  obstipatio  capitis  effici  potest.  Quod  ulcus  scro- 
fulosum,  tela  cellulosa  minime  redintegrata,  sanatur, 
cicatrix  eadem  qua  ulcus  magnitudine  est  et  nun- 
quam in  postremum  ulcus  in  ea  gignilur  scrofulosum. 

Plana  in  naribus,  labiis  auribusque  ulcera  de- 
formia semper  evadunt,  minus  deformes  cicatrices 
relinquentia.  Quae  ulcera  ex  vulneribus  abscessibus- 
que in  iis,  qui  scrofulosi  laborant,  gignuntur,  in 
inaequales  densasque  cicatrices  vertuntur,  illis  haud 
dissimiles,  quae  combustiones  sequuntur. 

Rust  Hdb.  V.  p.  19.  VIII.  p.  242.  XVIT.  p.  95  seq.  p.  71 
seq.  Art.  Ulc.  palpebr.  ■ — Langenbeck  II.  p.  4 Hi.  411. 
— v.  Siedmogrodzki  p.  38.  — C.  Rust  §.  53.  — 
Bluff  p.  120.  — Lessing. 

d.  Ulceris  arthritici  cicatrix. 

In  articulorum  maxime  regione  invenitur  prae- 
cipue in  extremitatibus  inferioribus  et  saepissime 

quidem  in  malleolo  interno  externoque  et  sub  pa- 
tella, ipsius  patellae  ligamenti  initio  opposita,  in 
sinistro  praecipue  crure  nec  non  in  sura  extremis- 
que digitis.  Magnus  ei  et  inaequalis  serratusque 
ambitus  esse  solet,  ipsa  cicatrix  est  minime  plana, 
sed  repleta  impressionibus  et  altitudinibus  subro- 
tundis, in  montium  valliumque  modum  alternantibus, 
quorum  per  edita  tenues  cuticulae,  rugae  dispersae 
sunt.  Color  fusco-ruber  in  caeruleum  varians  aut 
cinereus.  Circuitus  est  fusco-lividus,  repletus  va- 
ricibus et  saepe  erysipelatosc  inflammatus,  id  quod 
aut  paroxysmo  arthritidis  aut  eo  cessante  fieri  solet. 

Cuticula  eminentiarum  gibbosarum  crassa  est, 
firma,  dura,  caloris  lividi,  squalidi,  locorum  vero 
profundiorum  subtilis,  tenuis,  tenera,  rugas  splen- 
dentes format,  ita  ut  ejusmodi  cicatrix  cum  scul- 
ptura caelata  comparari  possit. 

Quod  ad  dignoscenda  haec  ulcera  eorumque 
cicatrices  pertinet,  maximi  momenti  est,  ante  an- 
num tricesimum  quintum  ea  non  inveniri  magis 
etiam  in  viris,  quam  in  foeminis. 

Rust  Hdb.  V.  p.  20.  XVI.  p.  641).  — Lnngenbeck  II. 

p.  508.  — Illuff  p.  112.  — v.  S i edm  o grodz  ki  p. 

38.  — L essi  u g. 

c.  Ulceris  scorbutici  cicatrix. 

Cruribus  et  suris  inesse  solent  hae  cicatrices. 
Sunt  quoque  quae  in  gingiva  conspiciuntur.  Non- 
nulli scriptores  sunt  qui  credant,  cicatrisationem 
inde  a marginibus,  ex  media  parte,  pluribusque 
fundi  locis  quasi  insulis  rotundis  incipere,  perpauci 
auctores  a centro. 

Margines  cicatricis  lividi  sunt,  flavi,  non  cal- 
losi sed  fungosi,  saepe  oedematosi  et  incisi.  Ulcus 
scorbuticum  non  sanatur  nisi  cutis  et  circuitus  in 
priorem  naturam  redactus,  iisque  suus  color  redditus 
est,  quo  facto  margines  elatiores  et  crassi  aut  de- 
primuntur aut  omnino  disjunguntur.  Cicatrisalionis 

tempore  margines  coerulei,  laxi,  saepe  oedematosi. 
Laxae  fungosaeque  granulationes  extremis  partibus 
albis  punctis  teguntur,  quae  sensim  scnsimque  in 
lucem  magis  prolata  augentur,  donec  pluria  rotunda 
sensim  extensa,  quasi  seriem  membranacearum  for- 
maverint insularum  rotundarum,  revulsarum,  quarum 
numerus  paullatim  adaugetur  et  quae  invicem  et 
cum  marginibus  conjunctae  cicatrisationem  perfi- 
ciunt. Ex  rubro  caeruleoque  subnigra  cicatrix  est, 
mollis,  elata,  mediocri  semper  amplitudine,  sensi- 
bilis, levique  momento  rumpitur,  pluribus  foramini- 
bus effectis  auclisque.  Post  aliquot  annorum  spa- 
tium planior  fit  minusque  sensibilis  fusco-rubra, 
cuprinea,  squalide  fusca,  livida,  in  media  ejus  par- 
te fusca,  fusco-rubra  puncta  dispersa  sunt,  quae 
subviridia  nonnunquam  esse  videntur,  dum  circuitus 
candidior  est  et  pallidior,  rugis  plicisque  impletus, 
tenuis  ipsa  cicatricis  cuticula  facile  mutabilis  ac  si 
a partibus  subjacentibus  decisa  sit.  Clara  et  splen- 
dens est  nec  unquam  crines  in  ea  inveniuntur. 
Ceterum  cicatrici  eadem  quae  ulceri  magnitudo. 

Rust  Hdb.  V.  p.  7.  19;  XVII.  p.  89.  — Langenbeck 
II.  493.  — Chelius  §.  692.  — v.  Siedmogrodzki 
p.  37.  — Lessing.  — Bluff  p.  196. 

f.  Ulceris  carcinoraatosi  cicatrix. 

Quod  ulcus  carcinomatosum  verum  usque  ad 
hoc  tempus  nunquam  sanatum  est,  etiam  de  cica- 
trice luijus  mali  perniciosissimi  sermo  esse  non  pot- 
est. Malum  medicamentis  mutataque  vivendi  ratione 
sistere  possumus,  ita  ut  singulis  in  locis  cicatrisa- 
tio  levi,  tenui  ac  tensa  cuticula  incipiat,  quae  nun- 
quam tamen  longe  procedit,  quum  malum  mox  ad 
priorem  statum  redire,  recentique  cuticula  deleta 
omnem  salutis  spem  adimere  soleat. 

Rust  Hdb.  XVII.  p.  2.  — v.  Siedmogrodzki  p.  40. 

S.  Ulcera  impetiginosa» 

Cicatrices  horum  ulcerum  eandem  habent  quam 
pustulae  antecedentes  magnitudinem,  quae  cicatri- 
ces deformes  sunt  atque  callosae  lataeque,  ut  vul- 
nerum cum  substantiae  detrimento  sanatorum  cica- 
trices esse  solent. 

Langenbeck  II.  pag.  527. 

a.  Ulceris  leprosi  cicatrix. 

Omnibus  corporis  partibus  inesse  potest,  sae- 
pissime vero  genitalibus.  Ulceris  ex  lepra  aegvp- 
tiaca  nati'  cicatrix  in  facie  maxime  invenitur  nec 
non  in  extremitatibus,  articulo  genu  et  ano.  Ex 
lepra  taurica  in  facie  praecipue  inveniuntur,  in 
extremitatibus,  in  ore  atque  faucibus.  Ex  rubro, 
quem  dicunt,  morbo  Cajennensi  in  facie  maxime 
gingivaque.  Cicatrix  ulceris  leprosi  a cicatrice 
ulc.  radesyges  vix  differt  neque  ulla  re  nisi  quod 
cicatricem  leprosam  orbiculi  deliciunt,  dignoscuntur. 
Lepra  ipsa  sanata  squamisque  atque  crustis  pror- 
sus remotis  videmus  locum  morbo  antea  affectum, 
laevem,  rubrum  paullisper  tantum  inflammatum  et 
si  quidem  non  inveteratum  erat  exanthema,  sulcis 
carentem.  Morbo  autem  jam  magis  provecto  lon- 
gae remanent  eaedemque  profundae,  reticulatae  li- 
neae. quae  quidem  non  tam  naturalibus  cutis  inte- 
grae vicinae,  quam  illis,  quas  videmus  in  inferiore 
squamarum  parte  respondent  lineis.  Cicatrices  au- 
tem lepra,  nondum  exulcerata,  non  conformantur. 

BJulf  p.  102.  — v.  Siedinogrodzki  p.  41.  — B a- 
tciuuu  p.  34.  — Biett  p.  2!)U. 

b.  Ulceris  scabiosi  cicatrix. 

Ulcus  scabiosum  s.  psoricum  in  manu,  antibra- 
chio,  in  articulationibus  ipsis,  praeterea  etiam  in  in- 
terno femoris  latere  atque  in  suris,  raro  autem  (id 

quod  contagio  vestimentis  communicato  saepius  ac- 
cidit Langenbeck  II.  p.  556.)  in  vultu  invenitur* 
Cicatrix  ulceris  scabiosi  aut  alba  est  et  fuscis  et 
rubris  atque  etiam  lividis  maculis  est  circumdata 
aut  maculae  tantum  ejusmodi  lineaeque  sensim  seri- 
simque  evanescentes  remanent  aut  etiam  cicatrices 
fuscae  aut  squalide  caeruleo -fuscae,  decolores,  li- 
vidae, fere  rotundae,  media  in  parte  magis  quam  in 
margine  atque  circuitu  fuscae,  quarum  color  nun- 
quam evanescit.  Ceterum  hujus  ulceris  cicatrix 
quamquam  paulo  elatior  minorisque  circuitus,  tamen 
similis  est  iis,  quae  conformantur  ulcere  herpetico. 

Bust  Hdb.  V.  p.  372  XVI.  p.  20.  XVII.  p.  86.  — v. 

Siedmogrodzki  p.  40.  — Bluff  p.  93. 

c.  Ulceris  herpetici  cicatrix. 

Ulceris  ipsius  forma  est  plana  et  late  patens, 
et  quamquam  margo  nec  deformis  neque  callosus 
esse  solet,  tamen  hoc  ulcus  saepe  sequuntur  indu- 
rationes  cicatricesque  quam  deformosissimae,  quae 
quidem  cicatrices  similes  sunt  iis,  quae  psoricis  in 
affectionibus  exoriuntur.  Sunt  enim  maculae  de- 
colores, media  in  parte  aeque  ac  maculae  illae 
psoricae  magis  quam  versus  margines  fusco  prae- 
ditae colore.  Cicatrix  est  plana,  irregularis,  super- 
ficialis, late  patens,  sensim  sensimque  in  cutem 
integram  transiens;  color  est  sordidus,  fuscus,  in- 
terdum etiam  griseus  aut  lividus,  media  autem  in 
parte  saepe  colori  sanae  cutis  simillimus.  Exulce- 
ratione late  dispersa  saepe  cicatrices  callosae  et 
pollicis  dimidii  latitudinem  exaequantes  conformantur. 
Cutis  prope  cicatrices  sita  atque  ipsae  cicatrices 
squamis  obtectae  esse  solent.  Commemoranda  ad- 
huc est  ea  hujus  exanthematis  forma,  cui  nomen  est 
herpeti  exedenti  sive  maligno,  sive  phagedaenico 
etc.,  quae  quidem  multo  periculosior  est  illo  herpete 
squamoso,  quum  omnes  eas  quas  affecit  corporis 
partes  prorsus  deleat,  quae  partes  fere  hae  sunt: 

nares  unde  incipere  solet,  genae,  labia,  frons,  men- 
tum; interdum  etiam  pectus  et  humeri  atque  aliae 
partes.  Naribus  affectis  membrana  mucosa  fere 
semper  una  cum  cute  et  tela  cellulosa  hoc  morbo 
arripitur  atque  consumitur  aut  exulceratione  aperta 
aut  exfoliatione  vix  visibili,  ita  ut  semper  contrac- 
turae earum  partium  et  saepe  ectropia  exoriantur. 
Cicatrices  autem  locis  primo  affectis  remanentes, 
sunt  fuscae  atque  callosae. 

Ulcera  herpetica  quae  aut  satis  perspicuam  aut  nul- 
lam effecerunt  cicatricem,  quorumve  cicatrices  longiore 
temporis  spatio  praeterito  evanuerunt,  puncta  relin- 
quunt nigra,  quae  quidem  ductuum  folliculorum  seba- 
ceorum tenent  loca  satisque  sunt  perspicua,  ut  ex  iis 
ulcus  adfuisse  concludi  possit. 

Morbo  jam  magis  provecto  herpete  exedente  hae 
distinguendae  sunt  species: 

1.  Lupus  exulcerativus,  qui  iterum  dividitur  in 
superficialem  et  profunde  exedentem,  si  ita  mihi 
dicere  licet. 

a.  Quod  ad  lupum  superficialem  pertinet,  ci- 
catrices efficit  similes  iis  quae  in  partibus  com- 
bustis exoriuntur,  quae  cicatrices  saepe  denuo  in 
exulcerationes  apertas  mutantur.  Lupo  autem  pror- 
sus sanato  cuteque  quoad  ejus  fieri  potest  in  inte- 
grum restituta,  cicatrices  remanent  late  patentes, 
albacque  aut  lividae  aut  etiam  roseae,  irregulares 
et  crassae,  interdum  etiam  praesertim  cicatricibus 
iterum  atque  iterum  exulceratis  valde  tenues  per- 
lucidacque.  Tales  cicatrices  exfoliatione  quoque 
illa,  cujus  antea  mentio  facta  est,  conformantur. 

b.  Jam  vero  transeamus  ad  lupum  profunde 
exedentem  quem  diximus,  propterea  quod  partes 
arreptas  prorsus  delere  solet,  quod  cicatrices  denuo 
semper  in  ulcera  aperta  mutantur,  quae  ulcera,  si 
quidem  tandem  aliquando  sanantur,  sine  substantiae 
regeneratione  resanescunt,  ita  ut  quasi  cultro  ab- 
scisae videantur  hae  partes  atque  cicatricibus  te- 

nuibus  cartilagines  narium,  ubi  hic  lupus  sedem  ha- 
bere solet,  perluceant. 

2.  Lupus  exfoliativus  qui  consistit  in  maculis 
tuberculisque,  quorum  epidermis  in  squamas  albas 
et  splendidas  mutata  decidit,  ita  ut  superficies  re- 
maneat livido -rubra,  ut  ita  dicam,  laevisque  et 
splendida,  quae  superficies  iterum  atque  iterum  in 
exfoliationes  reducitur,  quo  facto  cutis  tandem  ma- 
gis tenuis,  arcte  adhaerens  iis  quae  affectae  sunt 
partibus  et  cicatrici  similis  apparet.  Haec  loca  in- 
tensas saepeque  cruciatas  et  quasi  ramosas  confir- 
mant lineas,  quae  exfoliatione  finita  duriusculae,  lo- 
cis vicinis  albiores  et  valde  splendidae  sunt. 

3.  Lupus  hypertrophicus  fere  semper  in  vultu 
tantum  apparet,  parva  conformans  tubercula,  quae 
etsi  superficialiter  interdum  exulcerant,  tamen  nun- 
quam crustis  obteguntur,  sed  confluentes  tumores 
efficiunt  hypertrophicos.  Quo  facto  exfoliationes 
exoriuntur  et  maculae  dispersae  rubri  coloris  eo  loco, 
quo  antea  erant  tuberculorum  acumina.  Paulo  post 
tuberculorum  illorum  loco  maculae  exoriuntur  albae 
tales,  quales  jam  in  lupo  exfoliativo  sunt  comme- 
moratae, quae  maculae  iis  cicatricibus  valde  sunt 
similes,  quare  inter  singula  loca  tuberculosa  atque 
hypertrophica  hae  maculae  albae  exoriuntur,  ut  tu- 
berculorum primo  conformatorum  cicatrices. 

Rust  Hdb.  V.  p.  20.  XI.  p.  393  seq.  404.  — Langen- 
beck  II.  573.  — Bluff  p.  90.  — v.  Siedmogrodzki 
p.  40  seq.  — Lessing.  — Biett  379  — 386.  — 
Heim  1.  c.  p.  218.  Anmerk. 

d.  Cicatrix  ulceris  radesyges. 

Ulcus  radesyges  et  cutem  et  membranam  mu- 
cosam et  ossa  arripit;  media  pars  primo  resanescere 
solet  planamque  albam  atque  duram  relinquit  et 
tensam  cicatricem,  quae  tamen  fusco-rubra,  cupri- 
nea  quoque  serrata,  depressa  et  splendida  nunquam 
evanescit.  Singulari  quodam  modo  reticulate  atque 

catenis  similis  formata  est,  montibus  haud  falso 
comparanda,  quos  in  antiquioribus  tabulis  geogra- 
phicis pictos  conspicimus,  quorum  singula  fastigia 
adnotata  sunt.  Hocce  ulcus,  ex  pustulis  rotundis 
oriundum,  reticula  quasi  format,  novis  semper  pus- 
tulis continua  serie  natis,  quam  ob  rem  cicatrices 
etiam  reticulatas  esse  supra  jam  diximus.  In  mar- 
ginibus obscuriores  sese  praebent  quam  in  centro, 
qua  re  lucidiores  sensim  evadunt  et  quasi  elatae 
videntur. 

Rust  Hdb.  XIV.  p.  122  — 126.  — Bluff  Art.  UIc.  le- 
pros.  — C.  Rust  §.  68.  IV.  — v.  Siedmogrodzki 
p.  41.  — Lessing. 


II.  ULCERA  ANTAGONISTICA  AUT 
CONSENSUALI A AUT  SYMPTOMA- 
TICA, QUAE  SUNT: 

1.  Ulcus  rheumaticum* 


Locus  iis  potissimum  partibus,  quibus  tendi- 
nosis  partibus  tenuis  cutis  imposita  est  ut  saepis- 
sime in  extremitatibus  inferioribus  ex  articulorum 
regione.  Ulcus,  quod  omnino  inveniri  viri  doctis- 
simi negant,  affectiones  rheumaticas  secutum,  tu- 
more rheumatico  effici  solet.  Leve,  amplum,  ro- 
tundumque  aequo,  flavo-rubro,  carnoso  fundo,  tenuibus 
neque  elatis,  neque  abscisis  utitur  marginibus.  Brevi 
saepe  tempore  sanatur,  paucorum  tantum  retarda- 
tur sanatio.  Rotunda  est  cicatrix,  fundus  vix  ca- 
vus et  color  ejus  inter  rubrum  albumque  dubius. 

Lichtenauer  p.  28.  — v.  Siedmogrodzki  p.  32.  — 
Rust  Hdb.  XVII.  p.  81. 

#.  Ulceris  menstrualis  et  taaemorrholdalis 

cicatrix. 

Hoc  ulcerum  genus  in  ano  praecipue  conspi- 
citur nec  non  in  perinaeo,  in  genitalibus,  in  crure  et 
femore  pedibusque,  haud  raro  varicibus  circumda- 
tum. Cicatrix  e caeruleo  et  fusco  nigrescens,  in 
qua  puncta  e fusco  nigrescentia  paribus  intervallis 
dispersa  sunt.  Quare  de  Siedmogrodzki  (1.  c. 
p.  32):  color  marmori  fusco  similis,  punctis  opacis 
interruptus  est,  ac  si  succus  liquiritiae  in  cellulas 
nonnullas  esset  injectus. 

BIuff  p.  234.  — • v.  Siedmogrodzki  p.  3B. 

3.  Exanthematum  deatrices. 

Exanthemata  chronica  pustulosa  laro  tantum  se- 
quuntur cicatrices ; cutis  autem  loco  aflecto  rubrum 
retinet  sensim  sensim  que  evanescentem  colorem. 

Squamae  aut  integram  relinquunt  superficiem, 
aut  rubram  atque  inflammatam,  laevemque  et  splen- 
didam cutem  efficiunt,  quae  culis  sero  tantum  in 
integrum  restituitur.  , 

Exanthemata  tuberculosa  saepe  in  eminentiis 
suis  exulcerant  atque  exulceratione  maligna  cica- 
trices magnas  efficiunt. 

Sunt  etiam  ulcera  quaedam  ex  exanthematibus 
chronicis  exorta,  quae  fere  easdem  quas  varicellae 
conformant  cicatrices,  ita  ut  nonnisi  fundo  in  illis 
duriore  distingui  possint. 

Biett  p.  147,  285,  330.  — Bateman  p.  31.  — Heim 

1.  c.  p.  225. 

a.  Ulceris  erysipelatosi  cicatrix. 

Cicatrices  quae  ulceribus  erysipelatosis  gi- 
gnuntur irregulares  esse  solent  et  lacerae  striataeque, 
quales  post  combustiones  vehementiores  exoriri  so- 
lent. Quod  ad  sedem  pertinet  plerumque  in  ex- 
tremitatibus inferioribus  atque  ante  alias  partes  in 

crure,  interdum  autem  etiam  aliis  in  corporis  par- 
tibus, ut  in  vultu  et  palpebris  inveniuntur. 

R us t Hdb.  XVII.  p.  13.  — Bluff  p.  91. 

b.  Cicatrix  exanthematis  celoides. 

Exanthema  celoides,  quod  dicitur,  medium  for- 
tasse tenet  inter  herpetem  et  carcinoma;  quod  quum 
rarissime  tantum  inveniatur  a 13  at  em  an  esse 
prorsus  negatur.  Hoc  exanthema  aut  sterni  regio- 
nem aut  posterius  brachii  humerique  et  femoris  la- 
tus externum  atque  interdum  dorsum  quoque,  sae- 
pius autem  foeminas,  quam  viros  afficere  dicitur. 
IIoc  exanthema  saepe  manifestatur  parvis  tumori- 
bus oblongis  angulatis,  splendidis,  quorum  epider- 
mis est  extenuata  et  rugosa,  ita  ut  cicatrici  com- 
bustione tertii  gradus  effectae  similis  videatur. 
Cicatrix  hoc  exanthemate  formata  nunquam  apparet 
rotunda,  epidermis  autem  loci  affecti  est  alba,  te- 
nuis eademque  firma  et  rugosa,  ita  ut  telam  cellu- 
losam his  locis  consumtam  esse  liqueat. 

Rust  Hdb.  V.  — Biett  p.  488  seq. 

c.  Pellagra  s.  lepra  lombardica  s.  me- 
d i o 1 a n e n s i s. 

Nonnisi  eas  corporis  partes , quae  aeri  sunt 
expositae,  afficere  solet.  Morbo  nondum  valde  pro- 
vecto desquamalionem  splendida  sequitur  eademque 
colore  roseo  tincta  et  valde  sensibilis  superficies. 
Altero  autem  anno  hic  color  roseus  saepe  in  flavum 
aut  fuscum  colorem  mutatur,  squamisque  delapsis 
cutis  apparet  aut  splendide  ruber  aut  pallide  alba. 
Tertio  anno  cutis  interdum  fit  fusca  aut  etiam 
prorsus  nigra.  Annis  compluribus  praeterlapsis  cutis 
prorsus  degenerata  pergamento  similis  apparet,  as- 
pera, scissifis  et  saepe  etiam  praesertim  in  digi- 
torum articulationibus  sulcis  profundis  incisa;  in- 
terdum etiam  haec  cutis  sqamis  magnis  obtegitur 
et  prorsus  fit  insensibilis.  Cicatrices  autem,  quae 

proprie  dicuntur  regulari  decursu  conformare  non 
solet  hic  morbus. 

\ 0\  , 

It u st  Hdb.  XIII.  p.  181.  — Biett  p.  406:  Anhang  p. 

30  seqq. 

d.  E 1 e p li  a n t i a s i s Graecorums.  lepra  nodosa. 

Morbus  est  apud  nos  vulgaris  consistens  tu- 
berculosa in  degeneratione  cutis  telaeque  cellulosae, 
cujus  inter  causas  dyscrasia  syphilitica  ante  om- 
nes est  commemoranda.  Haec  tubercula  in  ulcera 
interdum  mutantur  superficialia  planaque  et  mollibus 
fungosisque  in  tumoribus  sedes  suas  habentia, 
quorum  cicatrices  sunt  albae  splendidae  intensae, 
irregulares.  3Iorbo  in  purulentationem  non  produ- 
cto tamen  maculae  remanentes  semper  sunt  tume- 
factae rubraeque  et  suppressa  sensibilitate  cutis  ejus 
alienationem  approbans. 

Rust  Hdb.  VI.  p.  158.  Amnerk.  — Biett  p.  334  — 340, 

Anhang  p.  29. 

e.  Elephantiasis  Arabum. 

Cicatrix  hoc  exanthemate  facta  similis  est  ei 
quae  conformatur  elephantiasi  Graecorum;  natura 
autem  dyscrasiae  syphiliticae  in  hac  magis  elucet. 

Rust  Hdb.  VI.  p.  158.  Amnerk. 

f.  Crusta  lactea. 

Crusta  decidua  inflammatam  relinquit  rubram- 
que  superficiem,  quae  crustis  recentibus  semper 
obtegitur;  quod  si  non  est  sicca  eademque  tenera 
et  rubra  remanet  atque  eminens  superficies,  cui 
sulci  impressi  esse  solent,  quaeque  quamquam  de- 
squamatur, tamen  nunquam  nisi  radendo  aliisque  in- 
sultationibus valde  irritata,  rimas  profundiores  cica- 
tricesque relinquit.  , 

Crusta  lactea  puerperarum  saepe  fit  ma- 
ligna, ita  ut  pustulae,  quibus  conformatur,  mutentur 
in  ulcera  exedentia,  quae  crustis  obteguntur  depressis 
et  crassis,  quorumque  cicatrices  sunt  valde  deformes. 

Rust  Hdb.  V.  p.  362  — 369.  — Biett  p.  252  seqq.  — 

Bateinan  p.  191.  — 

g.  Crusta  serpiginosa 

aut  lividas  in  cute  efficit  maculas  aut  ulcera  superficialia 
nou  valde  extensa  conformantur,  quae  maculas  efficiunt 
subrubras  atque  paulisper  impressas.  Quod  ad  sedem 
hujus  exanthematis  pertinet,  genae,  auriumque  et  pa- 
rotidis regiones  usque  ad  palpebras  affici  solent.  Ra- 
dendo si  irritantur  loca  affecta,  id  quod  propter  do- 
lores prurientes  saepe  ab  aegrotis  non  satis  caute 
vitatur,  perniciosiores  existere  possunt  exulcerationes. 

RustHdb.V.  371  seqq — Langenbeck  II.  p.  613.  614. 

h.  Vari  olar um  species. 

Inter  varia  exanthematum  genera  variolarum 
species  ante  omnia  cicatrices  relinquunt,  quare  haud 
ineptum  mihi  videtur,  earum  antequam  de  celeris 
disseram,  mentionem  facere.  Quae  cicatrices  cau- 
stica ut  ita  dicam  variolarum  vi,  atque  acerrimo,  in 
stadio  suppurationis  genito,  puro  efficiuntur;  quo 
diutius  igitur  pullulae  in  cute  remanent  et  quo  tar- 
dius singula  morbi  stadia  ad  finem  usque  pro- 
ducuntur, eo  profundiores  etiam  ejusdem  variolarum 
speciei  cicatrices  sint  necesse  est,  praesertim  quum 
diathesis  quaedam  variolosa  ut  ita  dicam  dilucide 
expressa  adest,  ut  in  variolis  confluentibus.  Non- 
nullis annis  post  infectionem  cicatricum  forma  valde 
mutatur,  id  quod  praesertim  in  perfectis  varicella- 
rum  cicatricibus  esse  ab  Ileimio  confirmatur,  ita 
ut  ea  loca,  quae  antea  erant  depressa,  in  poste- 
rum promineant. 

Heirn  p.  219.  — Eichhorn  p.  212. 

a.  Variolae  verae.  . 

Cicatrix  non  tam  rotunda  aut  ovalis,  quam  ir- 
regularis atque  angulosa  et  serrata  est.  Margo 
etiam  neque  rotundatus  nec  laevis  sed  irregularis 
est  et  magis  vel  minus  serratus.  In  confluentibus 
autem  radendoque  irritatis  margines  inveniuntur  cal- 
losi atque  non  serrati,  ita  ut  si  in  vultu  sedem 
habent  suturas  quasi  interdum  efficiant  vultum  huc 
et  illuc  percurrentes  et  valde  deformantes. 

Basis  nunquam  est  cute  integra  albior,  initio 
autem  paulo  rubicundior,  neque  unquam  laevis  sed 
non  plana,  ita  ut  He imius  haud  inepte  eam  cum 
citrei  superficie  comparet.  In  fundo  semper  nonnul- 
lae maculae  subnigri  coloris  atque  eo  frequentiores, 
quo  majores  sunt  ipsae  cicatrices  inveniuntur.  Inter- 
dum etiam  crines  in  cicatricibus  sunt;  quod  ad  for- 
mam fundi  pertinet  est  concava  et  globuli  segmento 
adaequans.  Cicatrice  quamvis  intensa  nec  margo 
neque  fundus  laevis  et  planus  sed  lineis  subtilibus 
quasi  interscissus  apparet.  Profunditas  quum  magis 
magisque  diminuatur,  nonnullae  cicatrices  tantopere 
evanescunt,  ut  nihil  earum  remaneat.  Numerus  ci- 
catricum pustulis  ipsis  respondet  multoque  est  ma- 
jor quam  varicellarum  cicatricum,  atque  interdum 
fere  innumerabilis.  Sunt  autem  in  quibus  variolae 
ipsae  ne  ullam  quidem  cicatricem,  quamvis  magnus 
fuerit  pustularum  numerus,  efficiant,  id  quod  interdum 
etiam  in  variolis  confluentibus  videre  licet;  maculae 
autem  rubrae  illuc  pro  cicatricibus  exortae  per  com- 
plures menses  saepe  remanent.  Locum  suum  cica- 
trices habent  in  vultu,  in  manibus;  in  abdomine  et 
dorso  paulatim  evanesciint.  Cicatrices  quadraginta 
aut  quinquaginta  annorum  disparent  interdum,  si  au- 
tem remanent,  eandem  semper  obtinent  formam. 
Saepe  etiam  variolae  praesertim  in  naso  conformant  i 
cicatrices  paulisper  eminentes,  laqueiformes,  quarum 
margines  non  serrati,  sed  laeves  atque  integri  sunt. 

Cicatrices  variolarum  non  genuinae  s.  imperfectae 
ut  ita  dicam,  quae  quidem  variolis  irregulariter  stadia 
sua  percurrentibus  conformantur,  interdum  rotundae 
sunt  atque  complures  per  annos  marginem  retinent 
serratum,  prope  quem  maculae  illae  nigrae,  de  qui- 
bus jam  antea  sermo  fuit,  loco  ductus  folliculi  seba- 
cei saepe  possunt  videri. 

H ei  m p.  222  — 225.  217.  219.  214.  — Kichhorn  p. 
415.  — Clioulantp.  419.  — Biett  p.  156.  — B a te- 
rna n p.  229.  — v.  Siedmogrodzki  p.  35  et  36.  — 
Kusfc  Hdb.  V.  p.  21. 

3.  Variolae  modificatae  s.  var ioloides. 

Varioloides  crustis  flavis  et  firmis  delapsis  aut 
eminentias  verruciformes  rubras  sensim  sensimque 
evanescentes  maculasque  rubras  per  aliquot  tempus 
relinquentes  praesertim  locis  affectis  aeri  expositis 
aut  etiam  cicatrices  efficiunt  superficiales  colore 
normali  marginibusque  irregularibus  et  serratis  prae- 
ditas. Varioloides  purulentae  raro  tantum  cicatri- 
ces parvas,  sed  plerumque  nonnisi  maculas  relin- 
quunt rubras  et  pustulis  antea  pure  prorsus  impletis 
initio  semper  impressas;  solis  autem  acuminibus 
pustularum  pure  repletis  cicatrices  verrucosis  simi- 
les sunt  eminentiis.  Varioloides  lymphaticae  in 
cute  efficiunt  eminentias,  quae  post  longius  tempo- 
ris spatium  resorptione  diminutae  tandem  aliquando 
desquamatione  prorsus  disparent.  Varioloides  si  te- 
rendo aut  radendo  aliisque  insultationibus  irritantur, 
interdum  praesertim  in  fronte  cicatrices  non  serra- 
tas sed  rotundas  aut  ovales  easdemque  profundas 
relinquunt  cicatrices,  ne  multa,  quae  eandem  quam 
varicellarum  cicatrices  habent  formam. 

Eiclihorn  p.  403.  41 5.  — ■ Hufeland’s  Journal  1824. 

Octoberlieft  p.  2!)  — 32.  — Choulant  442. 

y.  Varicellae. 

Varicellarum  cicatrices  semper  colorem  habent 
reliquis  corporis  integumentis  albiorem  et  propter 
kicvitatem  suam  cum  ovorum  testa  cojnparari  pos- 
sunt. In  fundo  non  ut  in  aliis  hujus  exanthematis 
speciebus  puncta  illa  nigra  inveniuntur  et  nunquam 
non  modo  in  aliis  corporis  partibus  sed  ne  in  pilo- 
sis quidem  regionibus  pilis  sunt  obtectae.  Margo 
rotundatus  et  laevis,  cutis  habet  colorem  et  versus 
mediam  cicatricem  parva  est  depressio,  ita  ut  fundus 
albus  convexus  appareat.  Interdum  in  adultis  qui 
aetate  infantili  varicellis  laboraverant,  margo  et  raro 

• / o 

etiam  ipse  fundus  est  irregularis  et  quasi  rugosus, 
quae  rugae  autem  cicatrice  paulisper  huc  vel  illuc 
detracta  disparent.  Forma  cicatricis  ipsius  rotunda 

esse  solet,  interdum  autem  etiam  aut  ovalis  aut  ir- 
regularis et  duabus  varicellis  conjunctis  angulosa; 
magnitudo  autem  valde  variat  inde  a seminis  sina- 
peos  magnitudine  usque  ad  pisi  magnitudinem.  Al- 
titudo cicatricis  cum  ex  regione  tum  ex  aetate  sua 
pendet,  ita  ut  in  collo  et  vultu,  praesertim  autem 
in  genis  atque  in  fronte  sint  profundiores  quam  aliis 
in  partibus,  quod  ad  aetatem  pertinet,  fere  idem  quod 
antea  commemoravi  est  dicendum.  Cicatrices  enim 
decem  aut  viginti  annorum  fere  prorsus  evanescunt, 
ita  ut  cute  ipsa  non  sint  profundiores  imo  vero  in- 
terdum etiam  altiores;  fundi  autem  color  albus  nun- 
quam disparet.  Nunquam  sunt  tam  numerosi  quam 
variolarum  genuinarum,  quamvis  multae  pustulae  ad- 
fuerint. Varicellae  cum  febri  vehementi  conjunctae  / 
plurimas  relinquere  videntur  cicatrices;  nunquam  au- 
tem plus  viginti  cicatrices  inveniuntur,  ita  ut  centum 
pustulae  satis  conformatae  nonnisi  duas  usque  ad 
decem  efficere  possint.  Loca  quae  varicellis  arripi 
solent,  fere  haec  sunt:  frons  et  nasus  et  raro  etiam 
brachia,  femora,  dorsum  et  abdomen,  quibus  in  re- 
gionibus si  inveniuntur  frequentiores  esse  solent 
quam  ipso  in  vultu.  Cicatrices  quadraginta  et  quin- 
quaginta annorum  semper  albae  sunt  marginesque 
earum  qui  aut  plani  sunt  aut  cute  paulo  altiores,  non 
sunt  serrati  sed  rotundi;  fundus  autem  est  subdurus. 

Ceterum  secundum  Eichhorn  varicellis  non- 
nisi valde  irritatis  atque  insultatis  aut  pustulis  pure 
repletis  per  longum  tempus  non  ad  exsiccationem 
iisque  progressis  cicatrices  conformantur,  quae  ci- 
catrices, quum  pustulae  ipsum  corium  penetraverint 
et  canales  sudoriferos  bulbosque  crinium  prorsus  de- 
leverint, laeves  esse  solent;  corio  autem  non  tan- 
topere destructo  in  fundo  cicatricum  puncta  illa, 
quorum  jam  saepius  mentio  est  facta,  videre  licet* 

Pustulis  varicellarum  exulceratis  cicatrix  an- 
gusta atque  irregularis  fieri  solet. 

Varicellae  globulares  et  coniformes  foveas  re- 
linquunt. V.  haemisphaerica  et  v.  suillae  Anglorum 

et  v.  gallinaceae  parvas  maculas,  rubras  paulatim 
evanescentes  relinquere  solent,  irritatae  autem  cica- 
triculas etiam  conformant. 

Cicatrix  varicellarum  quae  singula  stadia  irre- 
gulariter  percurrerunt  nec  marginem  serratum,  ne- 
que illa  puncta  nigra  habet. 

Ueim  p.  204  — 225.  — Choulant  p.  435.  430.  — 
Rust  Hdb.  V.  p.  21.  — v.  Siedmogrod/, ki  p.  34.  35. 
— v.  Raima n n §.  746.  — Eiclihoru  416.  — Uiett 
p.  66.  — B at  em  au  p.  356.  357. 

b\  Variola  v a c c i n i c a s.  V a c c i n a. 

Numerus  et  diametros  cicatricum  sola  possunt 
vaccinationis^ effectum  manifestare;  quo  major  autem 
pustularum  numerus  est  eo  minores  sunt  earum 
cicatrices,  quum  singula  stadia  celerius  percurrant 
neque  tam  longum  tempus  in  cute  remaneant.  Pro- 
fundiores autem  cicatrices  fieri  solent  numero  pu- 
stularum minore,  quae  cicatrices,  quum  pustulae 
tunicam  vasculosam  corii  externam  deleverint,  etiam 
tempore  ipso  praetereunte  accrescunt.  Praedispo- 
sitione  variolosa  permagnae  cicatrices  profundiores 
remanent,  etiamsi  pustularum  numerus  major  fuerat. 
In  vaccinae  cicatricibus  rudimenta  canalium  sudo- 
riferorum ut  puncta  majora,  bulborumque  pilorum  ut 
puncta  minora  inveniuntur,  quare  haec  duplicata  ut 
ita  dicam  vaccinarum  punctatio  exoritur.  Suppura- 
tione pustularum  non  tam  profusa  cicatrices,  quum 
tunica  illa  vasculosa  externa  corii  non  tam  deleta, 
sulcatae  sint  et  non  tam  profundae. 

Variolae  vaccinicae  radiatam  aut  reticulatam 
ac  profundam  rotundamque  cicatricem  efficiunt, 
quarum  fundus  impressiones  habet,  cellulis  pustu- 
larum respondentes,  quarumque  diametros  quinque 
circiter  lineas  est  longa,  ita  ut  major  quidem  va- 
riolae vaccinicae,  sed  non  tam  profunda  quam  va- 
riolae genuinae  sit  cicatrix.  Margo  hujus  cicatri- 
cis nunquam  evanescentis  est  incisa,  striata,  super- 
ficialis, vix  sensibilis. 

Ex  pustulis  si  lympha  ad  vaccinationem  su- 
mitur, locusque  laesus  crusta  obtegitur,  decursus 

exanthematis  fit  irregularis  et  crusta  sicca  confor- 
mari non  solet,  sed  suppuratione  exorta  cicatrix 
alba  et  laevis  atque  solito  major  efficitur,  quo  pro- 
fusior suppuratio  fuerat  Vesicula  priore  adhuc 
stadio  aperta  cicatricem  nullam  relinquit. 

Duodecim  circiter  incisionibus  secundum  Eidi- 
horn  factis,  cicatrices  non  tam  magnae,  diametrum 
tres  circiter  lineas  longam  habent  et  punctatae  sunt 
oblongaeque,  atque  in  margine,  aut  accurate  ter- 
minatae aut  non  terminatae,  vaccinationemque  satis 
efficacem  esse  indicant.  Quo  autem  magis  sulca- 
tae sunt  cicatrices,  eo  majorem  vim  habuisse  vac- 
cinationem licet  concludere.  Jam  vero,  si  cicatri- 
cum sulcatarum  compluribus  annis  post  vaccinatio- 
nem aut  prorsus  disparuerunt  aut  saltem  viginti 
quinque  annos  non  accreverunt,  ita  ut  sex  vel  octo 
circiter  reliquae  sint  neque  ulla  earum  accreverit, 
idem  nobis  licet  concludere.  Cicatrices  permagnae, 
quarum  quidem  diametros  quatuor  lineas  usque  ad 
pollicem  unum  atque  dimidium  Parisienscm  sit  lon- 
ga, suspicari  nos  sinunt,  vaccinationem  non  esse 
tutelae,  fac  esse  has  cicatrices  aut  valde  frequen- 
tes aut  raras  aut  rotundas  aut  quamvis  formosas. 
Minus  tamen  suspectae  sunt  magnae  cicatrices  pun- 
ctatae, quam  striatae  et  quasi  laqueiformes,  nihilo- 
minus etiamsi  sex  adsunt  cicatrices  punctatae,  vis 
earum  tutoria  adhuc  dubia  est.  Inde  a pubertatis 
tempore  has  cicatrices  magis  accrescere  praesertim 
in  hominibus  maceris  facile  potest  videri. 

e.  Vaccina  spuria  s.  v a c c i n e 1 1 a. 

Vaccinella  saepe  sine  cicatricibus  sanatur,  quae 
ubi  sunt,  irregulares  atque  angulares  minoresque 
sunt  iis  quae  vaccina  vera  conformantur,  interdum 
etiam  deformes  atque  contractae  alboque  colore  et 
splendido  praeditae. 

Eichhorn  cicatrices  nonnisi  pustulis  iterum 
atque  iterum  irritatis  exoriri  contendit,  et  singulis 
variolosi  exanthematis  speciebus  specificas  prorsus 
negat  cicatrices. 

Eicli  liorn  p.  212.  213.  211.452.453.  513-518.  — Biett 
1».  180.  182.  158.  — Bateman  261.  264.  — v.  Itai- 
in  an  n g.  755.  — Clio  filant  p.  440.  442.  — H u fe- 
ta ud’s  Journal  1822.  I.  Heft  p.  80. 

i.  Jam  vero  transeamus  ad  alias  exanthematum 
species  quarum  cicatrices  non  tam  accurate  sunt 
distinguendae. 

3Jaculas  rubras  aliquanto  post  desquamationem 
sensim  sensi mque  evanescentes  haec  fere  exanthe- 
mata relinquunt:  lichen,  psoriasis,  herpes  labialis 
phlyctaenodes  et  circinnatus,  herpes  zoster  s.  zona, 
pemphigus,  rupia  prominens,  impetigo  figurata  sim- 
plex, chronica  et  sparsa,  acne  et  exanthemata  in- 
flammatoria febrilia,  ut  scarlatina,  morbilli  etc. 

Biett  — Bateman. 

Lichen  agrius  superficiem  relinquit  cicatri- 
cosam, parvisque  punctis  eminentibus  (papulis)  di- 
stinctam, quae  solis  oculis  plerumque  videri  sem- 
perque  digiti  tactu  possunt  sentiri. 

Riett  p.  80. 

Herpes  zoster  s.  zona,  cujus  vesiculae, 
quae  saepe  permagnae  inveniuntur,  mox  apertae  in 
exulcerationes  late  patentes  et  quam  dolorosissimas 
traducuntur,  cicatrices  efficit,  exulcerationibus  illis 
respondentes;  quae  cicatrices  similes  saepe  sunt  iis, 
quae  varicellis  efficiuntur.  Sedes  hujus  morbi  et 
magnus  in  parva  corporis  parte  cicatricum  numerus 
zonam  adfuisse  non  cognosci  non  sinit. 

Biett  103.  — Bateman  276.  — Heim  226. 

Pemphigus  chronicus  nonnisi  uno  codem- 
que  loco  semper  fixas  facit  cicatrices. 

Riett  132.  133. 

Rupiam  simplicem  cicatrices  lividi  coloris 
exulcerationibus  rotundis  exortae  sequuntur. 

Riett  130. 

Rupia  prominens,  cujus  sedes  extremitates 
inferiores  esse  solent,  exulcerationes  magis  aut  mi- 
nus profundas  et  latas  efficit,  quibus  sero  tantum 
sanatis  cicatrices  gignuntur. 

Biett  130. 

liupia  escharotica  (Willan)  sero  tantum  aut 
in  cicatricem  aut  etiam  in  foveam  profundam  mutatur. 

I)  i e 1 1 142.  — B a t e ni  a n 290. 

Mentagra  et  acne  saepe  tubercula  variae 
magnitudinis  relinquunt,  quorum  tuberculorum  exul- 
ceratorum cicatrices  denuo  saepe  apertas  in  exulce- 
rationes mutantur,  quo  lit  ut  aut  prorsus  evanescant 
cicatrices  aut  parvae  exoriantur  impressiones. 

Biett  147.  222.  — Bateman  332. 

Eccema  aut  desquamatione  sanatur  aut  ma- 
gnam humiditatis  quantitatem  producens  crustis  sic- 
cis obtegitur,  quibus  delapsis  cicatrices  remanent. 

C h o u I a n t 470. 

Ec thyma  parvas  interdum  cicatrices,  plerum- 
que autem  maculas  rubras  relinquit,  quae  maculae 
autem  sensim  sensimque  exstinguuntur. 

Biett  185.  188.  191. 

Impetigo  sparsa  saepe  praesertim  in  homi- 
nibus aetate  jam  magis  provectis  magnas  in  infe- 
rioribus extremitatibus  efficit  exulcerationes  atque 
cicatrices. 

B i c 1 1 199.  — B a t e m a n 180. 

In  acne  indurata  et  rosacea  cutis  et  tela 
cellulosa  induratione  magis  minusve  est  degenerata; 
cicatrices  post  acnen  induratam  remanentes  oblon- 
gae sunt  et  parvae  tantum,  qua  forma  oblonga  di- 
stingui possunt  a rotundis  et  depressis  ulcerum  sy- 
p*hiliticcrum  cicatricibus.  Circumdantur  autem  ci- 
catrices acnes  induratae  folliculis  tumentibus  qui- 
dem, non  autem  inflammatis,  cutisque  prope  locum 
affectum  oleosa  quasi  apparet  et  tuberculosa.  Pus- 
tulas acnes  chronicae  cicatrices  sequuntur, 
quae  nunquam  exaequantur. 

Biett  209-213.  Anhang  p.  19  u.  37. 

P r u r i g i n i s papulae  si  corium  ipsum  deleve- 
runt, parvas  et  subtiles  solisque  autem  oculis  facile 
cognoscendas  relinquunt  cicatrices. 

Biett  278. 

Psoriasis  guttata  cutis  superficiem  facit 
rubram,  paulo  dolentem  quasi  eminentem,  id  quod 


magis  adhuc  psoriasi  inveterata  efficitur,  qua 
cutis  laevis  mutatur  in  asperam  tuberculosamque 
atque  inaequalem,  interdum  etiam  psoriasim  profun- 
dae corii  sequuntur  iudurationes. 

Biett  305.  307.  314.  • — B at  em  an  53. 

IclUhyosis  neque  cicatrices  nec  ruborem  sed 
asperitatem  cutis  relinquit. 

Biett  324. 

Framboesia  ad  exulcerationes  usque  inter- 
dum progressa  profundas  efficere  potest  cicatrices. 

Biett  345-348. 

Syp  hili  des  pustulosae  maculas  griseas 
interdum  pro  cicatricibus  illis  syphiliticis  relinquunt. 
Sy phili des  psydracice-pustulosas  parvae 
circularesque  et  media  in  parte  paulisper  depressae, 
interdum  etiam  vasis  sanguine  injectis  distinctae  se- 
quuntur; cicatrices  majorum  syphiliduni  pustulosarum 
eadem  signa  praebent,  atque  aliae  cicatrices  syphiliti- 
cae. Sy  phili  des  tuberculosae  apertas  interdum 
transeunt  in  exulcerationes,  quibus  latius  dispersis 
cicatrices  efficiuntur  perlongae,  deformes,  suturis  ae- 
quantes, tuberculis  syphiliticis  immixtae.  Syplii- 
lides  papulosae  nonnisi  in  acumine  exulceratae 
non  tam  cicatrices  quam  maculas  subnigras  relinquit. 
Pustulaesyphilidumphlycazicae  quae  dicun- 
tur cicatrices  profundas  et  nunquam  evanescentes  signis 
morbi  syphilitici  pathognomonicis  praeditas  conformant. 

Psoriasis  syph  ilitica  (Bateman  et  Albers) 
cicatrices  aeque  atque  ulcere  syphilitico  conforma- 
tas interdum  autem  paulo  majores  et  saepe  semi- 
circulariter  positas,  crustisque  delapsis  decolores 
subrubras  et  sensim  sensimque  albescentes  relinquit. 

Biett  415-438.  Anhang  37.  • — Bonorden  314. 

Scabies  non  exulcerata  maculas  lividas  ro- 
tundasque paulatim  evanescentes  conformat. 

Kust  Hdb.  XIV.  452. 

III.  CICATRICES  QUAE  HOC  VEL 
ILLO  LOCO  QCO  INVENIUNTUR 
PATHOGNOMONICI  UT  ITA  DICAM 
ALIQUID  ACCIPIUNT. 

1.  Cicatrices  in  oculis. 

a.  Cicatrices  corneae. 

Corneae  cicatrices  continuitate  hujus  membra- 
nae laesa,  lamellisque  ejus  compluribus  accretis 
lymphaque  turbida  et  coagulata  conformantur.  Mar- 
gines accurate  sunt  terminati , quasi  abscisi  ut  ita 
dicam,  quare  quam  maxime  distinguuntur  a maculis 
non  vulneribus  aut  ulceribus  exortis,  quae  quidem 
nunquam  sunt  tam  accurate  terminatae.  Saepe 
etiam  leucomatosis  circumdantur  cicatrices  obscu- 
rationibus atque  eam  ob  causam  nominantur  cica- 
trices leucomatosae,  quae  saepe  sunt  complicatae 
cum  synechia  anteriore  ulceribus  penetrantibus  ex- 
orta. Sedem  in  quavis  corneae  parte  habere  pos- 
sunt hae  cicatrices. 

Corneae  cicatrices  aut  albae  aut  griseae  aut 
etiam  flavae  aliisque  coloribus  tinctae  sunt  obscu- 
rationes, substantia  ipsa  corneae  perdita  cognoscen- 
dae. Inde  a latere  nobis  has  obscurationes  intu- 
entibus  cornea  quasi  polita  et  ut  ita  dicam  facct- 
tata  apparet.  Eo  major  substantiae  est  defectus, 
quo  perniciosius  ac  profundius  fuit  ulcus,  ita  ut  ul- 
cera productiva  quae  dicuntur,  teneram  subtilemque, 
destructiva  autem  ac  maligna  majorem  obeuramque 
et  turbidam  conforment  cicatricem.  Sunt  etiam  ci- 
catrices quae  eminentiis,  torisque  et  substantia  lu- 
xuriante distinguuntur  et  magnis  corneae  vulneri- 
bus oriri  solent.  Interdum  etiam  coloribus  variis 
pictae  sunt  cicatrices,  si  quidem  materia  aliqua 
aliena  in  vulnere  aut  ulcere  remanet,  ut  metallorum 
particulae  atque  alia  ejusmodi  corpora.  Talis  ob- 
scuratio livide  picta  synechia  quoque  anteriore  cf- 

ficitur.  Albissimae  cicatrices  remediis  ex  plumbo 
paratis  ad  ulcera  sananda  adhibitis  exislunt.  Pul- 
cherrima, tenuis  atque  perlucida  efficitur  cicatrix 
lapide  divino  aut  zinco  sulphurico  in  stadio  cica- 
trisationis  adhibito.  Vulnera  incisione  aut  ictu 
facta  plerumque  bonas  relinquunt  facileque  forma 
sua  cognoscendas  cicatrices;  vulnera  autem  contu- 
sione effecta  plerumque  deformes  relinquunt  et  vi- 
sum valde  impedientes  cicatrices,  quales  etiam 
combustiones  aut  alias  insultationes  chemicas  se- 
quuntur. 

Variae  cicatricum  corneae  species  variis  sym- 
ptomatibus ex  causis  pendentibus  distingui  possunt, 
quare  etiam  secundum  has  causas  mihi  videntur  dis- 
tribuendae. 

Cicatrix  ulceris  syphilitici  quae  in  margine 
corneae  esse  solet,  lata  et  plana  est,  rotundamque 
aut  ovalem  formam,  marginesque  habet  quasi  absci- 
sos; semper  magna  substantiae  pars  deletur  et  nun- 
quam aeque  atque  in  aliis  corporis  partibus  regene- 
ratur. ita  ut  cornea  quasi  collapsa  videatur. 

Cicatrix  ulceris  arthritici  aeque  ac  syphilitici 
in  margine  corneae  esse  solet,  majorem  autem  illa 
habet  circuitum,  marginesque  serratos  induratosque 
atque  elatos,  varicosisque  vasis  saepe  circumdatos; 
semper  haec  cicatrix  valde  est  turbida  atque  callosa. 

Cicatrix  ulceris  scrophulosi  media  in  cornea 
esse  solet  et  parva  tantum  et  rotunda  valde  autem 
profunda  propter  substantiae  detrimentum  atque  ob- 
scurata apparet.  Si  ulcus  corneam  penetravit,  re- 
manet cicatrix  albissima  et  valde  obscura. 

Cicatrix  ulceris  blennorrhoici  corneae.  Perma- 
gnis et  propter  acre  secretum,  conjunctiva  chemo- 
tice  prominente  in  ipsa  cornea  retentum,  ulceribus 
in  margine  corneae  exortis  magnae  callosae  cras- 
saeque,  ac  deformes,  leucomata  quae  dicuntur,  ci- 
catrices efficiuntur,  quarum  signum  proprium  secun- 
dum varias  ipsius  blennorrhoeae  causas  specificas 
est  varius. 

Ophthalmia  morbillosa  in  margine  corneae  par- 
vas easdemque  superficiales  relinquit  cicatrices  nota 
propria  specifica  carentes. 

Ophthalmia  scarlatinosa  aeque  ac  morbillosa  in 
margine  corneae  parvas  cicatrices  minus,  quam  il- 
las morbillosas,  perlucidas  relinquit. 

Ophthalmia  variolosa  veras  in  cornea  gignit 
pustulas  variolosas,  quibus  ruptis  magna  remanent 
corneae  ulcera  saepe  penetrantia  cicatricesque  leu- 
comatosae  cum  synechia  anteriore  saepe  complicatae. 

Rust  Hdb.  V.  22.  XVII.  7.  — J ii n sk en.  p.  2 i 2.  213. 

221.  253.  266.  269.  270.  288.  291.  292.  315.  322.  410. 

429  — 431.  440  — 443.  759.  942.  949. 

b.  Cicatrices  palpebrarum. 

/ 

Blepharitis  glandulosa  scrophulosa  ulcera  in 
palpebrarum  marginibus  intra  cilia  parva  quidem 
sed  profunda  et  fundibuliformia  faciunt,  quibus  cilia 
aut  aegrescunt  directionemque  suam  mutant,  aut 
prorsus  excidunt.  Tandem  aliquando  margines  ipsi- 
palpebrarum  et  tarsorum  rotundantur  et  id  quod  in- 
terdum etiam  psorophthalmia  efficitur  usque  ad  ty- 
losin  quam  dicimus  deformantur  maculisque  parvis 
rubri  coloris,  loco  ulcerum  sanatorum  distinguuntur, 
quae  loca  ciliis  semper  carent. 

Ophthalmia  psorica  externas  tantum  palpebra- 
rum partes  afficere  solet  cicatricesque  relinquit  su- 
perficiales et  fusco-rubras,  quibus  etiam  ectropia  et 
conjunctiva  ipsa  arrepta  entropia  existunt. 

Crusla  serpiginosa  palpebrarum  exteriorem  pal- 
pebrarum laminam  et  vulgo  unius  tantum  oculi  inde 
a margine  tarsi  usque  ad  marginem  orbitalem  solet 
afficere,  ubi  ut  abscisa  finitur.  Margines  tarsales 
excoriantur  et  rotundantur,  ciliaque  partim  una  cum 
eorum  bulbis  delentur.  Morbus  si  pertinax  fuit  et 
longum  tempus  duravit,  margines  tarsales  nunquam 
in  integrum  restituuntur  cicalricibusque  maculosis 
et  rubris  distincti  apparent. 

Erysipelas  pustulosum  oculi  crustis  flavis  de- 

lapsis  superficiales  relinquit  et  latas  Iaevesque  ci- 
catrices. 

Erysipelas  malignum  oculi  aeque  atque  erysi- 
pelas pustulosum  in  palpebris  sedem  suam  habet  et 
mox  in  exulcerationem  transit  gangraenosam,  quae 
brevi  tempore  saepe  tantopere  fiunt  perniciosae,  ut 
praeter  magnas  et  deformes  cicatrices  forma  ipsa 
palpebrarum  prorsus  mutetur,  ita  ut,  tela  cellulosa 
tantum  arrepta,  ectropia,  profundioribus  autem  par- 
tibus etiam  deletis,  mutilationcs  et  contractiones 
palpebrarum  et  lagophthalmus  efficiantur. 

Hordeolum  est  palpebrarum  furunculus  et  ci- 
catricem relinquit  vix  visibilem.  In  aliis  corporis 
partibus  furunculus  profundas  quidem  sed  parvi  cir- 
cuitus efficit  cicatrices. 

Ulcus  conjunctivae  cicatrices  non  relinquit  nisi 
chemicis  insultationibus  vehementissimis  erat  exortum. 
J ii  n <i  k e n 139.  215.  216.  281  — 284.  295.  298.  301.  423. 
424.  554.  — ltust  Hdb.  XI.  401.  404.  XVII.  71  seq.  — 
Biett  390.  225. 

c.  Cicatrix  scleroticae. 

Ulcus  scleroticae  ophthalmiis  scrophulosis  et 
herpeticis  pertinacibus  exsistit  et  in  integrum  si 
restitutum  est,  lividas  in  album  transeuntes  relin- 
quit cicatrices,  substantia  ipsa  scleroticae  partim 
deleta  conformatas. 

Rust  Hdl).  XVII.  88. 

2.  Ulcus  osteoiiatliicum. 

In  carpo  maxime  et  tarso,  in  malleolis  quoque  et 
in  sterno,  vertebris,  osse  sacrali,  ossibus  ilium, 
processu  mastoideo  ossis  temporum,  in  apophysibus 
extremitatum,  in  omnibus  vero  aliis  quoque  corporis 
partibus  esse  potest. 

Ulcus  cariosum  ex  profundo  granulationibus 
impletur,  cujus  margines  intus  deprimuntur  ossibus- 
que coalescunt.  Cicatrix  ossi  quasi  imposita  est 
et  cum  eo  conjuncta,  quam  ob  rem  illo  loco  infun- 
dibuli modo  cutis  intus  retracta  est.  Cicatrisatio 

modo  majore,  modo  minore  cum  substantiae  delicto 
efficitur.  Quod  caries  scrophulosi  saepa  mixta,  aut 
ex  ea  orta  est,  cicatrix  scrophulosae  cicatricis  na- 
tura utitur.  Ulceribus  necrosi  effectis  et  sanatis, 
cicatrices  relinquuntur  inaequales  et  editae  molles- 
que,  quae  haud  raro  dcnuo  rumpuntur.  Cicatrix 
ulceris  in  osse  syphilitici  alba  remanet,  resorptione 
desumtis  eo  loco  ossis  particulis.  Ceterum  cica- 
trix in  osse  post  necrosin  sanatam  fere  eadem 
est,  quae  sequitur  cariem. 

Rust  Hdb.  III.  689.  XVII.  48.  — Bluff  p.  77.  — Bo- 
no rd en  p.  3G6. 

IV.  CICATRICES  QUAE  SFQUCN- 
TITR  COMBUSTIONES. 

Tertio  combustionum  gradu  vesiculae  confor- 
mantur majores,  quae  semper  in  suppurationem  trans- 
eunt et  facile  cicatrices  deformes  relinquunt.  Saepe 
hae  cicatrices  late  patent  combustioni  ipsi  respon- 
dentes: quod  ad  colorem  autem  et  formam  pertinet, 
albae  sunt  et  splendidae,  tenerisque  plicis  immixtae ; 
saepe  autem  haec  forma  mutatur  dyscrasia  aliqua 
in  corpore  florente.  Hae  cicatrices,  si  remedia  ex 
plumbo  facta  locis  combustis  sunt  imposita,  multo 
magis  adhuc  fiunt  deformes,  unguento  autem  illo 
Sta  lilii  adhibito  cicatrices  magis  tenerae  fiunt  et 
tenues.  Ceterum  forma  harum  cicatricum  pendet 
ex  corporibus  illis,  quibus  combustio  est  effecta; 
fluidis  enim  rebus  effectae  combustiones  multo  la- 
tius patent  multoque  irregulariores  esse  solent  quam 
quae  aliis  corporibus  fervescentibus  efficiuntur. 
Rust  Hdb.  I.  512.  518.  — Cbelius  §.  82. 

VITA. 

Ego  Carol.  Eduardus  Beulke,  confessioni  evangelicae  ad- 
dictus, Ascaniensis  anno  MDCCCXI  die  II  do  Martis  na- 
tus sum  patre  Christian.  Mich.,  quem  morte  ante  perpau- 
cos menses  mihi  abreptum  valJe  lugeo,  matre  adhuc  viva, 
e gente  Liebetrut. 

Progymnasio,  quod  tunc  temporis  Magdeburgi  Directore 
Rolle  florebat,  per  tres  annos  frequentato,  discipulis  gym- 
uasii  ecclesiae  cathedralis,  quod  Cei.  Matthias  Rectore  lau- 
dibus florebat  et  adhuc  floret,  adscriptus  sum  et  per  octo 
annorum  spatium  optimorum  praeceptorum  institutis  usus 
sum,  quibus  viris  propter  benevolentiam  et  humanitatem 
erga  me  maximam  habeo  et  habebo  gratiam.  Testimonium 
maturitatis  mense  Martis  anno  MDCCCXXXII  nactus,  inter 
cives  academiae  medico -chirurgicae  Friderico-Guilelmae 
receptus  ibique  per  annum  versatus  sum.  Postea  ab  111.  Weiss, 
rectore  magnifico  in  civium  academicorum  universitatis  lite— 
rariae  Friedericae  Guilelmae  Berolinensis  numerum  receptus 
et  ab  III.  Osann  t.  t.  decano  facultatis  medicae,  in  album 
inscriptus  sum.  Per  quatuor  cum  dimidio,  annos  ad  medi- 
cinae et  chirurgiae  studium  incubui  atque  his  virorum  illus- 
trissimorum et  celeberrimorum  praelectionibus  et  exercita- 
tionibus clinicis  interfui: 

Cei.  Wol/f  sen.  de  logice  et  psychologia,  Beat.  Rudolphi 
de  methodologia  medicinae  atque  encyclopaedia,  111.  Link 
de  historia  naturali,  botanice,  toxicologia  et  pharmacologia, 
Cei.  Turte  de  physice  et  chemia,  111.  Schlemm  de  osteolo- 
gia,  syndesmologia,  splanchnologia,  anatomia  universa  et 
organorum  sensuum.  In  arte  cadavera  rite  dissecandi  111. 
Schlenun  magister  mihi  fuit.  Praeterea  praelectiones  fre- 
quentavi 111.  Mulier  de  physiologia  corporis  humani  et  ge- 
nerationis et  de  anatomia  universa,  Beat.  Becker  de  patho- 
logia  generali,  HI.  Osann  de  materia  medica  et  de  auxilio 
hominibus,  repentino  vitae  periculo  arreptis  ferendo,  Cei. 
Ascherson  de  arte  fascias  imponendi,  111.  Kluye  de  chirur- 
gia generali,  de  ossibus  fractis  et  luxatis,  de  akiurgia  et 
de  arte  obstetricia  theoretica  et  practica,  111,  Jungken  de 
chirurgia  speciali,  akiurgia  et  ophthalmiatrice,  111  .Fr.Hufe- 

land  de  semiotice,  111.  Ilum  de  pathologia  et  therapia  spe- 
ciali et  de  morbis  syphiliticis  et  psychicis,  Cei.  Casper  de 
arte  formulas  couciunaudi. 

Exercitationibus  clinicis  et  medicis  et  chirurgicis  et  ob- 
stetriciis et  ophthalmiatricis  et  morborum  syphiliticorum 
interfui  111.  et  Cei.  virorum  Trusiedt , Wol/f  jun.}  Bartels, 
Osann,  Rust,  Kluge , Jumjken  et  Barez.  Quibus  omnibus 
optime  et  maxime  de  me  meritis  gratiam  habeo  quam  pos- 
sum maximam  atque  habebo. 

Jam  vero  tentaminibus  tam  philosophico  quam  medico 
et  examine  rigoroso  rite  superatis  spero  fore  ut  dissertatione 
thesibusque  palam  defensis  summi  in  medicina  et  chirurgia 
honores  in  me  conferantur. 


THESES  DEFENDENDAE. 

tj  Variolae  et  Varicellae  facile  distingui  possunt. 

2j  Specifica  quae  nominantur  contra  morbos  non 
exsistunt. 

Sanguis  non  solum  motu  cordis  producitur . 
*)  Nullum  certum  signum  virginitatis  exstat. 

